Aberdaron - Wicipedia

# Aberdaron

### Oddi wrth Wicipedia, y gwyddoniadur rhydd.

Aberdaron Gwynedd

Mae Aberdaron yn bentref yng ngorllewin penrhyn Llŷn. Fel y pentref agosaf at Ynys Enlli yr oedd yn gyrchfan bwysig i bererinion yn y Canol Oesoedd.

Mae rhannau o eglwys y plwyf, sydd wedi ei chysegru i Sant Hywyn, yn dangos enghreifftiau diddorol o waith o'r cyfnod Normanaidd, yn ôl pob tebyg yn gysylltiedig a theyrnasiad Gruffydd ap Cynan. Mae cofnod am Gruffydd ap Rhys o Ddeheubarth yn cael noddfa yma pan oedd Gruffydd ap Cynan yn ceisio ei ddal. Bu'r bardd R.S. Thomas yn Ficer yma am rai blynyddoedd. Gŵr enwog arall fu'n gysylltiedig ag Aberdaron oedd Dic Aberdaron, yr ysgolhaig a chrwydryn.

Datblygodd Aberdaron yn gyrchfan boblogaith i dwristiaid, ond mae y diwydiant pysgota yn parhau yno hefyd, yn enwedig pysgota am Gimychiaid. Gellir cael cwch i Ynys Enlli o Borth Meudwy, rhyw filltir o'r pentref.

Wedi dod o "http://cy.wikipedia.org../../../a/b/e/Aberdaron.html"

Categorïau tudalen: Pentrefi Gwynedd

##### Views

- Erthygl
- Sgwrs
- Diwygiad cyfoes

##### Chwilio

##### Ieithoedd eraill

- English